অনুপমা হোসকেরে
অনুপমা হোসকেরে একজন ভারতীয় পুতুলনাচ পরিচালক এবং ভরতনাট্যম শিল্পী। তিনি পুতুলনাচের মঞ্চায়নের জন্যে চিত্রনাট্য রচনা, পুতুল তৈরি এবং পরিবেশনা করে থাকেন। পুতুলনাচকে ভালোবেসে এবং এই শিল্পটির প্রসারের জন্যে তিনি তাঁর ইঞ্জিনীয়ারিং পেশা ছেড়ে দেশে ফিরে আসেন। ২০০৯ সালে তিনি নিজের অলাভজনক প্রতিষ্ঠান 'ধাতু' তৈরি করেন। ধাতুর মাধ্যমে তিনি ছোটদের মধ্যে পুতুলনাচের প্রতি ভালোবাসা তৈরি করে চলেছেন। পুতুলনাচ শিল্পে তাঁর অবদানের জন্যে ২০১৮ সালে তিনি সঙ্গীত নাটক অকাদেমী পুরস্কারে ভূষিত হন।